אולפני דיסניטון

אולפני דיסניטון (באנגלית: Disneytoon Studios) היה אולפן הנפשה אמריקאי שהפיק סרטי הנפשה שהופצו בעיקר בפורמט לצפייה ביתית ומדי פעם בבתי הקולנוע. האולפן הפיק 44 סרטים מונפשים באורך מלא, לצד סרטים קצרים וספיישלים טלוויזיוניים, כאשר כולם מבוססים על זיכיונות מדיה והפקות של חברת וולט דיסני ומשמשים להם כהמשכון או ספין אוף או פריקוול.

האולפן נוסד ב-1 באפריל 1990, כאשר המטה שלו היה ב-Disney Grand Central Creative Campus שממוקם בעיר גלנדייל שבמחוז לוס אנג'לס שנמצא בדרום קליפורניה שבארצות הברית. הסרט הראשון שהפיק האולפן היה "אגדות ברווזים הסרט: אוצר המנורה האבודה" משנת 1990, כאשר הוא מבוסס על סדרת הטלוויזיה "אגדות ברווזים". בשנת 2015 יצא לאקרנים הסרט האחרון של האולפן, "טינקרבל ואגדת לעולם לא", כאשר הוא לוקח חלק בסדרת הסרטים "טינקרבל" שהפיק. ב-28 ביוני 2018 האולפן נסגר באופן רשמי לאחר 28 שנים של פעילות.

תחילה האולפן היה אורגן של Disney Television Animation, כאשר החל משנת 2003 נהיה אורגן של אולפני ההנפשה של וולט דיסני, שהוא בעצמו אורגן של Walt Disney Studios, שבסופו של דבר כולם בבעלות חברת וולט דיסני. לפני קבלת שמו הנוכחי, האולפן נקרא Disney MovieToons בשנים 1990–2003 ו-Disney Video Premieres בשנים 1994–2003. בין שירותי ההנפשה שהאולפן שיתף איתם פעולה להפקת הסרטים נכללים אולפני הנפשה שונים של חברת וולט דיסני שממוקמים בצרפת, אוסטרליה, יפן וקנדה. אולפנים נוספים כוללים את Blur Studio ו-Prana Studios.

 היסטוריה 
האולפן נוסד ב-1 באפריל 1990, כשההפקה הראשונה שלו שיצאה לאקרנים בבתי הקולנוע הייתה "אגדות ברווזים הסרט: אוצר המנורה האבודה" בשנת 1990, אשר מבוססת על סדרת הטלוויזיה "אגדות ברווזים". על פי במאי ומפיק הסרט, בוב האת'קוק, הוא נועד במקור להיות חמישה פרקים בסדרת הטלוויזיה עד שהוחלט לראות אם יש דרך להפיץ את הפרקים כסרט באורך מלא. דבר דומה קרה עם הפקת הסרט השני של האולפן, "שובו של ג'אפר" משנת 1994, שנועד במקור להיות שלושת פרקי הבכורה של סדרת הטלוויזיה "אלאדין" שמבוססת על סרט בעל אותו שם משנת 1992. במקום ששלושת הפרקים ישודרו כספיישל טלוויזיוני לפני התחלת הסדרה, הוחלט שהם יהפכו לסרט באורך מלא שיופץ ישירות לצפייה ביתית. תחילה הייתה התנגדות לרעיון בטענה שהוא יוזיל את המותג, אך בסופו של דבר הוא יצא לפועל. הסרט זכה להצלחה רבה במכירות והאולפן החל למכור סרטים ישירות לצפייה ביתית שמבוססים על זיכיונות מדיה והפקות של חברת וולט דיסני.

בין הסרטים באורך מלא שהפיק האולפן בין השנים 1995–2003 נכללים "אלאדין ומלך הגנבים", "פו הדב: ההרפתקה הגדולה ביותר", "היפה והחיה 2: חורף קסום", "היפה והחיה: עולמה הקסום של בל", "פוקהונטס 2: מסע לעולם חדש", "מלך האריות 2: מלכות סימבה", "פו הדב: עונות של נתינה", "גופי הולך לקולג'", "בת הים הקטנה 2: השיבה לים", "סינדרלה 2: חלומות מתגשמים", "הגיבן מנוטרדאם 2: סוד הפעמון", "שנה טובה מפו הדב", "על כלבים וגנבים 2: הרפתקאות פאטץ' בלונדון", "אטלנטיס: שובו של מיילו", "גופי: הסרט", "פיטר פן 2", "ספר הג'ונגל 2" ו"חזרזיר: הסרט", כאשר כולם, מלבד הארבעה האחרונים, הופצו ישירות לצפייה ביתית. ב-1997 הופק בשיתוף האולפן הסרט הקצר "Redux Riding Hood" שקיבל מועמדות לפרס אוסקר לסרט המונפש הקצר הטוב ביותר בטקס פרסי אוסקר ה-70, אך הפסיד לסרט "המשחק של גרי". נכון לשנת 2002, סרטי האולפן היו בתקציב של פחות מ-15 מיליון דולר, כאשר הם הכניסו כ-100 מיליון דולר ממכירות והשכרות.

בארגון מחדש של חברת וולט דיסני שנעשה בינואר 2003, הוחלט שהאולפן יהיה אורגן של אולפני ההנפשה של וולט דיסני, לאחר שהיה אורגן של Disney Television Animation. כמו כן, הוחלט לשנות את שמו לאולפני דיסניטון, לאחר שנקרא Disney MovieToons ו-Disney Video Premieres בהתאמה. בין השנים 2004–2006 האולפן הפיק את הסרטים "מלך האריות 3: האקונה מאטאטה", "פו הדב: האביב של רו", "מיקי, דונלד, גופי: שלושת המוסקטרים", "חג המולד של מיקי מאוס", "מולאן 2", "פו הדב: סיפורו של פיל נפיל", "טרזן 2", "לילו וסטיץ' 2 - הגליץ' של סטיץ'", "פו הדב: סיפור ליל כל הקדושים של פיל נפיל", "הקיסר נפל על הראש 2", "במבי 2", "אחי הדוב 2" ו"השועל והכלבלב 2".

ג'ון לאסיטר הצטרף לדיסני עם רכישת פיקסאר בשנת 2006, והודיע שהוא לא אוהב את ההפקות של האולפן מכיוון שהוא חש שהם פוגעים בערכם של המדיות המקוריות. בנוסף, בעקבות סיבוכים הקשורים להפקה של הסרט "טינקרבל", החלו דיונים על מוקד האולפן. הוחלט שהוא יפסיק להפיק הפקות המשך ישירות לצפייה ביתית, וכתוצאה מכך בוטלו סרטים שתוכננו להיות המשך ל"פינוקיו", "דמבו הפיל המעופף", "חתולים בצמרת", "צ'יקן ליטל" ו"לפגוש את הרובינסונים". עקב החלטה זו יציאתם של הסרטים "סינדרלה 3: אהבת אמת" ו"בת הים הקטנה 3: סיפורה של אריאל" היה בספק, אם בסופו של דבר יצאו.

בשנת 2008 האולפן העביר את המיקוד שלו לזיכיונות והנפשה ממוחשבת, כאשר הוא הפיק את סדרת הסרטים "טינקרבל" שמבוססת על הזיכיון "פיות דיסני", כמו כן הוא הפיק את "מטוסים" ו"מטוסים 2: לוחמי האש" שמשמשים כספין אוף לזיכיון "מכוניות". הייתה אמורה להיות גם סדרת סרטים שמבוססת על הזיכיון "נסיכות דיסני", כאשר לאחר הפצת הסרט הראשון בה, "הנסיכות של דיסני - סיפורים מכושפים", הוחלט לבטל אותה. האולפן היה אמור להפיק גם סרטים לזיכיון שמבוסס על שבעת הגמדים מתוך הסרט "שלגיה ושבעת הגמדים" משנת 1937, כאשר הוחלט לבטל אותו.

בנובמבר 2017 הודיע לאסיטר, שהיה בעל תפקיד משמעותי באולפן, שהוא ייצא לחופשה של שישה חודשים לאחר שהכיר במה שכינה "צעדים שגויים" בהתנהגותו עם העובדים באולפני פיקסאר, אולפני ההנפשה של וולט דיסני ואולפן זה. ב-8 ביוני 2018 הוכרז שלאסיטר יעזוב את חברת וולט דיסני בסוף השנה, אך ייקח על עצמו תפקיד ייעוץ עד אז. ב-28 ביוני 2018, עשרים יום לאחד ההכרזה, נודע שהאולפן נסגר וכתוצאה מכך פוטרו 75 אנימטורים. עקב סגירת האולפן בוטל סרט שלישי בסדרת "מטוסים" שהיה אמור לעקוב אחר עתיד התעופה בחלל החיצון, כמו כן בוטלו הסרט השביעי והשמיני בסדרת "טינקרבל", שהשמיני היה אמור לסיים את הסדרה ולהציג, בין היתר, את תחילת היחסים של טינקרבל ופיטר פן, כשהוא נקרא תחת שם העבודה "Tink Meets Peter" ("טינק פוגשת את פיטר").

סרטי האולפן הופצו ברחבי העולם ודובבו לשפות שונות, בין היתר בישראל, בה הסרטים הופצו בדיבוב ותרגום עברי, כאשר הם הוקרנו בביתי הקולנוע, הופצו בפורמט לצפייה ביתית, שודרו בטלוויזיה ועלו לשירותי סטרימינג, ביניהם נטפליקס ודיסני+. בהשראת סרטי האולפן יוצרו מוצרים נלווים, הכוללים ספרים, בובות, משחקי וידאו ופסקולים. רוב סרטי האולפן יודעים ככאלה שהופקו בזול, שלוהקו אליהם מדבבים זולים ושנעשה בהם שימוש חוזר בחומרים, לכן הם נחשבים על ידי רבים כסרטים "הגרועים ביותר שהחברה הפיקה".

 הפקות 
 סרטים באורך מלא 
#שם הסרט בעבריתשם הסרט באנגליתהפצת בכורה Disney MovieToons / Disney Video Premieres1אגדות ברווזים הסרט: אוצר המנורה האבודהDuckTales the Movie: Treasure of the Lost Lamp3 באוגוסט 19902שובו של ג'אפרThe Return of Jafar20 במאי 19943גופי: הסרטA Goofy Movie7 באפריל 19954אלאדין ומלך הגנביםAladdin and the King of Thieves13 באוגוסט 19965פו הדב: ההרפתקה הגדולה ביותרPooh's Grand Adventure: The Search for Christopher Robin5 באוגוסט 19976היפה והחיה 2: חורף קסוםBeauty and the Beast: The Enchanted Christmas11 בנובמבר 19977היפה והחיה: עולמה הקסום של בלBelle's Magical World17 בפברואר 19988פוקהונטס 2: מסע לעולם חדשPocahontas II: Journey to a New World25 באוגוסט 19989מלך האריות 2: מלכות סימבהThe Lion King II: Simba's Pride27 באוקטובר 199810פו הדב: עונות של נתינהSeasons of Giving9 בנובמבר 199911גופי הולך לקולג'An Extremely Goofy Movie29 בפברואר 200012בת הים הקטנה 2: השיבה ליםThe Little Mermaid II: Return to the Sea19 בספטמבר 200013פיטר פן 2Return to Never Land15 בפברואר 200214סינדרלה 2: חלומות מתגשמיםCinderella II: Dreams Come True26 בפברואר 200215הגיבן מנוטרדאם 2: סוד הפעמוןThe Hunchback of Notre Dame II19 במרץ 200216שנה טובה מפו הדבA Very Merry Pooh Year12 בנובמבר 200217על כלבים וגנבים 2: הרפתקאות פאטץ' בלונדוןDalmatians II: Patch's London Adventure 10121 בינואר 2003Disney MovieToons (תחת אולפני ההנפשה של וולט דיסני)18ספר הג'ונגל 2The Jungle Book 214 בפברואר 200319חזרזיר: הסרטPiglet's Big Movie21 במרץ 200320אטלנטיס: שובו של מיילוAtlantis: Milo's Return20 במאי 2003אולפני דיסניטון21מלך האריות 3: האקונה מאטאטה½The Lion King 110 בפברואר 200422פו הדב: האביב של רוSpringtime with Roo9 במרץ 200423מיקי, דונלד, גופי: שלושת המוסקטריםMickey, Donald, Goofy: The Three Musketeers17 באוגוסט 200424חג המולד של מיקי מאוסMickey's Twice Upon a Christmas9 בנובמבר 200425מולאן 2Mulan II1 בפברואר 200526פו הדב: סיפורו של פיל נפילPooh's Heffalump Movie11 בפברואר 200527טרזן 2Tarzan II14 ביוני 200528לילו וסטיץ' 2 - הגליץ' של סטיץ'Lilo & Stitch 2: Stitch Has a Glitch30 באוגוסט 200529פו הדב: סיפור ליל כל הקדושים של פיל נפילPooh's Heffalump Halloween Movie13 בספטמבר 200530הקיסר נפל על הראש 2Kronk's New Groove13 בדצמבר 200531במבי 2Bambi II7 בפברואר 200632אחי הדוב 2Brother Bear 229 באוגוסט 200633השועל והכלבלב 2The Fox and the Hound 212 בדצמבר 200634סינדרלה 3: אהבת אמתCinderella III: A Twist in Time6 בפברואר 200735הנסיכות של דיסני - סיפורים מכושפיםDisney Princess Enchanted Tales: Follow Your Dreams4 בספטמבר 200736בת הים הקטנה 3: סיפורה של אריאלThe Little Mermaid: Ariel's Beginning26 באוגוסט 200837טינקרבלTinker Bell28 באוקטובר 200838טינקרבל והאוצר האבודTinker Bell and the Lost Treasure27 באוקטובר 200939טינקרבל והסוד הקסוםTinker Bell and the Great Fairy Rescue21 בספטמבר 201040טינקרבל וסוד הכנפייםTinker Bell and the Secret of the Wings23 באוקטובר 201241מטוסיםPlanes9 באוגוסט 201342טינקרבל ופיית הפיראטיםTinker Bell and the Pirate Fairy1 באפריל 201443מטוסים 2: לוחמי האשPlanes: Fire & Rescue18 ביולי 201444טינקרבל ואגדת לעולם לאTinker Bell and the Legend of the NeverBeast3 במרץ 2015

 ספיישלים טלוויזיוניים 
#שם הספיישל בעבריתשם הספיישל באנגליתשידור בכורה1משחקי עמק הפיותPixie Hollow Games18 בנובמבר 20112טינקרבל: תחרות אפייהPixie Hollow Bake Off20 באוקטובר 2013

 סרטים קצרים 
#שם הסרט בעבריתשם הסרט באנגליתהפצת בכורה1טימון ופומבה בסטנד בייTimon & Pumbaa in Stand by Me22 בדצמבר 19952Redux Riding HoodRedux Riding Hood5 באוגוסט 19973שלושת החזירים הקטניםThe Three Little Pigs19984החתול שהביט במלךThe Cat That Looked at a King14 בדצמבר 20045פו הדוב: צורות וגדליםWinnie the Pooh: Shapes and Sizes12 באוקטובר 20046מוצאו של סטיץ'The Origin of Stitch30 באוגוסט 20057פו הדוב: הרפתקאות מילים נפלאותWinnie the Pooh: Wonderful Word Adventure1 באוגוסט 20068אגדת הצ'יוואווהLegend of the Chihuahua9 במרץ 20099המופע האווירי של ויטה-מינימולץVitaminamulch: Air Spectacular4 בנובמבר 2014

 קישורים חיצוניים 



 הערות שוליים 

קטגוריה:אולפני קולנוע
קטגוריה:דיסני
קטגוריה:חברות אמריקאיות להפקת סרטים
קטגוריה:אולפני הנפשה
קטגוריה:חברות אמריקאיות שנסגרו